recursal/SuperWikiNEXT-32B huggingface dataset:
**שגעון של אבא** הוא סרט קומדיה ישראלי משנת 1981 בבימויו של אלי שגיא שגם כתב את התסריט, עם גבי עמרני בתפקיד הראשי.

תקציר העלילה
------------

עזריאל לוי (גבי עמרני) הוא בעל מוסך הנוסע לעבודתו במכונית מרופטת ומתפרקת. בביתו גרים בנו הסטודנט מיכה (רפי טיילור) ואשתו אביבה (ג'ודי פאר). עזריאל רב כל הזמן עם מיכה שלא מסוגל לפרנס את עצמו ומכנה אותו "פופאי". אתי אשתו (שושיק שני) מנסה לפשר ביניהם.

לעזריאל יש בן בארצות הברית בשם יוסי (ששי קשת) אותו שלח ללמוד אקונומיה שהוא מבטא "אקונומיקה". יוסי מגיע לבית הוריו ביחד עם חברתו אנדורה (קרוליין לנגפורד). עזריאל שציפה לקבל את יוסי כדוקטור מכובד לכלכלה, רואה שלפניו בחור היפי מצויד בגיטרה ומדבר כל הזמן על סמים ואהבה חופשית.

אביבה ממררת למיכה את החיים כי אינה יכולה להרות. היא מקבלת תשובת בדיקת הריון חיובית אך שמחתה נפסקת כשמתברר שהתשובה מיועדת לאתי המבוגרת...

אנדורה משתזפת עירומה על המרפסת כשהשכן זולטאק פרקש (אברהם סלקטר) משקיף עליה כל הזמן במשקפת לגערותיה של אשתו פירושקה (טרי גאבור).

בינתיים מגיע יוסי למוסך ומתאהב במזכירה ענת (טלי גולדברג) אך היא אינה מתלהבת ממנו. יוסי מביא לה לניסיון כדור אל אס די ושם אותו בכוס מים אך באותו רגע מגיע עזריאל, יוסי בורח ועזריאל שותה את הסם ונכנס לטראנס. הוא עולה עד לגג המוסך, מתיישב על מוט ומתחיל לצחוק על כל הנוכחים ומכנה אותם "מקקים", מכריח אותם לרקוד ביחד עם אנשי צוות אמבולנס שהגיעו לפנות אותו.

לבסוף הוא בורח מהמוסך עם אנדורה, לוקח את הכספת ומפזר כסף לכל הצדדים ונעלם. המשפחה מחפשת אותו שלושה ימים ולבסוף מוצאים אותו על חוף הים עם בחורות חצי חשופות. הוא נהנה מהחופש בלי הצרות של המיסים והעובדים שלו בראשות קלוצמן (יעקב אלפרין) ומסרב לבוא אתם אבל אז מעמידה אביבה פנים שיש לה צירי לידה. עזריאל נכנס לרכב המשפחה בדרך לבית החולים אלא שהצירים המזויפים הופכים באמצע הדרך לאמיתיים והיא יולדת תאומים.

בסוף הסרט נראית המשפחה המאושרת של עזריאל ואתי עם התאומים, יוסי וענת, מיכה ואביבה עם ילדיהם כשאנדורה מביטה עליהם מהצד.

שחקנים
------

| שחקן | תפקיד |
| --- | --- |
| גבי עמרני | עזריאל לוי |
| שושיק שני | אתי לוי |
| ששי קשת | יוסי לוי |
| קרוליין לנגפורד | אנדורה |
| רפי טיילור | מיכה לוי |
| ג'ודי פאר | אביבה |
| טלי גולדברג | ענת |
| אברהם סלקטר | זולטאק פרקש |
| טרי גאבור | פירושקה פרקש |
| יעקב אלפרין | קלוצמן |
|

קישורים חיצוניים
----------------

* "שגעון של אבא", במסד הנתונים הקולנועיים IMDb (באנגלית)
* "שגעון של אבא", באתר ספר הקולנוע הישראלי
* "שגעון של אבא", באתר אידיבי
* "שגעון של אבא", במסד הנתונים הקולנועיים KinoPoisk (ברוסית)
* שגעון של אבא, באתר אישים
פירוש נוסף ערך זה עוסק בחומר דלק. אם התכוונתם לפירושים אחרים למילה, ראו דלק (פירושונים).
טמפרטורת רתיחה של מוצרי דלק שונים
כדוריות דלק גרעיני
**דלק** הוא שם כולל לכל חומר שאצורה בו אנרגיה פוטנציאלית רבה, שההעברה שלה לצורה אחרת של אנרגיה (חום, אנרגיה קינטית, אנרגיה חשמלית או כל טיפוס אחר של אנרגיה) היא קלה ויעילה. בדרך כלל העברה כזאת מתבצעת בצורה של שרפה, ודלק הוא פשוט חומר המשחרר אנרגיה רבה בשעת שריפתו.

דלקים משמשים ליצירת חשמל בתחנות כוח (בעיקר פחם, מזוט ודלקים גזיים), להפעלת מנועים (בנזין, סולר, גז), לחימום והסקה.

ישנם סוגים רבים של דלק. דלק מוצק כמו פחם או עץ, שהם חומרים דליקים היוצרים אנרגיית חום. פחם שימש בעבר להסקת מכונות בעלות מנועי קיטור. עץ לעומתו משמש בדרך כלל לחימום ביתי ותעשייתי, אולם כיום השימוש בדלק זה הולך ופוחת.

דלקים נוזליים הנמצאים בשימוש הם ברובם תוצרי נפט גולמי כגון: קרוסין (דלק סילוני) המשמש במנועי סילון, בנזין המשמש בעיקר לתדלוק מנועי בנזין, סולר המשמש במנועי דיזל וכן להסקה, מזוט המשמש בעיקר לחימום ויצירת קיטור. ישנם דלקים נוזליים המופקים ממקורות אורגניים ובפרט משמנים צמחיים. דלקים אלו נקראים "ביו דיזל".

דלקים גזיים כוללים גז טבעי, וגז פחמימני מעובה (גפ"מ) הידוע גם כגז בישול, שאף הוא תוצר של נפט.

הדלק אינו חייב להיות רק אנרגיה פוטנציאלית הנובעת כתוצאה משינוי מולקולרי, המתרחש בעת בעירה. הוא יכול להיות גם חומר שאינו דליק, המשחרר את האנרגיה שאצורה בו בתהליכים של ריאקציה גרעינית. במקרה זה למשל עובר הדלק ביקוע, או היתוך (כמו בשמש בה המימן מהווה דלק לתהליך ההיתוך).

הדלק העיקרי המשמש לאספקת אנרגיה בגוף האדם הוא פחמימות פשוטות (סוכרים) ופחמימות מורכבות, שומנים וחלבונים מהווים מקורות אנרגיה נוספים לגוף. מקורות אלו מהווים בסיס ליצירת מולקולות אדנוזין תלת-זרחתי ATP המהווה את מקור האנרגיה בתאים.

ראו גם
------

* תחנת דלק
* בנזין
* סולר
* אוקטן

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דלק** |
| ויקישיתוף תמונות ומדיה בוויקישיתוף: **דלק** |

* אייל רוזנר, בנזין ודיזל מזהמים? יש אלטרנטיבות נקיות, באתר ynet, 14 בנובמבר 2014
* ייצור דלקים נוזליים וכימיקלים ירוקים מפחמן דו-חמצני ומים, **אקולוגיה וסביבה**, אוקטובר 2015
* How Fuel Efficient Is An Airplane? - סרטון הסבר על ניצול הדלק של מטוסים סרטונים
* דלק חלופי מבוסס חנקן לאחסון כימי בר-קיימא של מימן, באתר "אקולוגיה וסביבה", אוקטובר 2015

| מוצרי דלק |
| --- |
| דלק מאובנים | בנזין • ביטומן • חולות זפת • כבול • מזוט • פרפינים • נפט • נפטא • סולר • פחם אבן • פחם עץ • פצלי שמן • קרוסין/דלק סילוני • RP-1 • גז טבעי |  |
| דלקים שאינם מחצביים | גז פחמימני מעובה • ביו דיזל • דלק גרעיני • עצי הסקה • אתנול • אנרגיה הידרואלקטרית • אנרגיה גאותרמית • אנרגיה סולארית • אנרגיית רוח • הפקת אנרגיה מפסולת |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119763148 (data)
* GND: 4008186-2
* LCCN: sh00005720
* LNB: 000061352
* NARA: 10639468
* NDL: 00568095
* NKC: ph115654

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**של מי החיים האלה לעזאזל?** (באנגלית: **Whose Life Is It Anyway?**) הוא סרט דרמה אמריקאי משנת 1981, בבימויו של ג'ון בדהאם, עם ריצ'רד דרייפוס וג'ון קסאווטס בתפקידים הראשיים.

התסריט נכתב על ידי רג'ינלד רוז והוא מבוסס על המחזה "של מי החיים האלה לעזאזל?" של בריאן קלארק שהופק ב-1972 כסרט טלוויזיה וב-1978 הועלה בברודוויי בהפקה שהייתה מועמדת לפרס טוני גם כן עם ריצ'רד דרייפוס בתפקיד הראשי.

העלילה היא על פצוע תאונה משותק בכל גופו שמבקש להפסיק את הטיפול בו כדי שיוכל למות ולהפסיק את מצבו הבלתי נסבל. זו דרמה המעלה שאלות מוסריות קשות על זכות האדם על גופו והחופש להחליט על חייו ומותו.

ב-2019 הועלתה גרסה נשית למחזה בתיאטרון חיפה, עם אסי לוי בתפקיד הראשי.

תקציר העלילה
------------

קן הריסון (ריצ'רד דרייפוס) הוא פסל שנפגע קשה בתאונת דרכים לאחר שבהיסח דעת נכנס עם רכבו מתחת למשאית. בגלל שבר בעמוד השדרה הצווארי הוא משותק בארבעת גפיו וגם זקוק לטיפולי דיאליזה לאחר שכליותיו נכרתו.

חברתו פאט (ג'אנט אילבר) מבקרת אותו מדי יום אבל לאחר שמנהל המחלקה ד"ר אמרסון (ג'ון קסאווטס) מגלה לו כי אין סיכוי לשיפור במצבו הנוירולוגי, הוא מגיע להחלטה שאין לו רצון לחיות כך והוא מבקש ממנה שלא תבקר אותו יותר.

קן שומר על חוש ההומור שלו ונקשר לד"ר סקוט (כריסטין לאטי) לאחות מרי ג'ו (קאקי הנטר) ולסניטר הג'יימקני ג'ון (תומאס קרטר). האחות והסניטר מחבבים אותו ומסדרים לו בסתר במרתף בית החולים, הופעת להקת רגאיי ונותנים לו לעשן ג'וינט.

ד"ר אמרסון מתנגד לבקשת קן בטענה שהוא בדיכאון עמוק שפוגע בכושר השיפוט שלו.

קן נפגש עם העורך דין שלו, קרטר היל (בוב בלבן) ומשכנע אותו להגיש תביעה למשפט.

בגלל מצבו מתנהל המשפט בבית החולים. קן טוען כי אינו רוצה שימיתו אותו אלא רוצה פשוט להשתחרר מבית החולים כי זאת זכותו הבסיסית וכי הדיכאון אינו פתולוגי אלא תגובתי למצבו ולא פוגע בכושר השיפוט שלו.

לאחר דיון מחליט השופט (קנת מקמילן) לאשר את בקשתו של קן. ד"ר אמרסון מתיר לו להמשיך להישאר בבית חולים ללא טיפול עד שימות.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ריצ'רד דרייפוס | קן הריסון | פסל |
| ג'ון קאסאווטס | ד"ר אמרסון | מנהלה מחלקה |
| כריסטין לאטי | ד"ר סקוט | רופאה |
| בוב בלבן | קרטר היל | עורך דין |
| קאקי הנטר | מרי ג'ו | אחות |
| ג'אנט אילבר | פאט | חברתו של קן |
| תומאס קרטר | ג'ון | סניטר |
| קנת מקמילן | השופט ויילר |  |

קישורים חיצוניים
----------------

* "של מי החיים האלה לעזאזל?", במסד הנתונים הקולנועיים IMDb (באנגלית)
* "של מי החיים האלה לעזאזל?", באתר נטפליקס
* "של מי החיים האלה לעזאזל?", באתר AllMovie (באנגלית)
* "של מי החיים האלה לעזאזל?", באתר Rotten Tomatoes (באנגלית)
* "של מי החיים האלה לעזאזל?", באתר Box Office Mojo (באנגלית)
* "של מי החיים האלה לעזאזל?", במסד הנתונים הקולנועיים KinoPoisk (ברוסית)
* קדימון לשל מי החיים האלה לעזאזל?, באתר יוטיוב
* הבמאי ג'ון בדהאם מספר על הסרט, באתר יוטיוב
* החלטת השופט, באתר יוטיוב

הערות שוליים
------------

1. ↑  אתר "הבמה"
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שולחנות נפרדים** (באנגלית: **Separate Tables**) הוא סרט דרמה אמריקאי בבימויו של דלברט מאן משנת 1958. תסריט הסרט מבוסס על מחזה בעל שם זהה של טרנס רטיגן. בסרט משחקים ריטה הייוורת', דברה קר, דייוויד ניבן, ברט לנקסטר ו-ונדי הילר. הסרט זכה בשני פרסי אוסקר ובפרס גלובוס הזהב.

עלילה
-----

הסרט מגולל את סיפורם של דיירי בית מלון בבורנמות' בריטניה. מנהלת המלון, פאט קופר (ונדי הילר), מנהלת רומן סודי עם אחד מדיירי בית המלון, ג'ון מלקולם (ברט לנקסטר). מוד ריילטון-בל (גלדיס קופר) גרה ביחד עם בתה חסרת הביטחון העצמי, סיביל (דברה קר). סיביל מאוהבת בסתר באיש הצבא לשעבר, דייוויד אנגוס פולאק (דייוויד ניבן).

במהלך הסרט אשתו לשעבר של ג'ון, אן שנקלנד (ריטה הייוורת'), באה לבקרו כדי לנסות לאחות את נישואיהם. בנוסף מוד מגלה שדייוויד הטריד מינית כמה בחורות בעת הצגת תיאטרון והיא מנסה לסלקו מבית המלון. לבסוף ג'ון מתפייס עם אן ודייוויד נשאר בבית המלון למורת רוחה של מוד.

צוות שחקנים
-----------

* ריטה הייוורת' - אן שנקלנד
* דברה קר - סיביל ריילטון-בל
* דייוויד ניבן - דייוויד אנגוס פולאק
* ברט לנקסטר - ג'ון מלקולם
* ונדי הילר - פאט קופר
* גלדיס קופר - מוד ריילטון-בל
* קטלין נסביט - גלדיס מאת'סון
* פליקס איימאר - מר פואלר
* רוד טיילור - צ'ארלס
* אודרי דלטון - ג'יין
* מיי האלט - גברת מאצ'ם
* פריסצ'ילה מורגן - דורין

פרסים ומועמדויות
----------------

הסרט זכה בשני פרסי אוסקר; השחקן הטוב ביותר לדייוויד ניבן ושחקנית המשנה הטובה ביותר לונדי הילר. בנוסף הסרט היה מועמד לחמישה פרסים נוספים; הסרט הטוב ביותר להארולד הכט, השחקנית הטובה ביותר לדברה קר, התסריט המעובד הטוב ביותר לטרנס רטיגן ולג'ון גיי, הפסקול המקורי הטוב ביותר לדייוויד ראסקין והצילום הטוב ביותר לצ'ארלס לאנג.

ניבן זכה בפרס גלובוס הזהב לשחקן הטוב ביותר - סרט דרמה. בנוסף הסרט היה מועמד לעוד ארבעה פרסי גלובוס הזהב; סרט הדרמה הטוב ביותר, שחקנית הדרמה הטובה ביותר לקר, שחקנית המשנה הטובה ביותר להילר והבמאי הטוב ביותר לדלברט מאן.

הסרט היה מועמד לפרס איגוד התסריטאים לתסריט הטוב ביותר. בנוסף קר זכתה בפרס דוד דה דונטלו לשחקנית הזרה הטובה ביותר. הסרט זכה לציון של 77% מהאתר "Rotten Tomatoes" בהתבסס על 13 ביקורות.

קישורים חיצוניים
----------------

ויקישיתוף מדיה וקבצים בנושא **שולחנות נפרדים** בוויקישיתוף

* "שולחנות נפרדים", במסד הנתונים הקולנועיים IMDb (באנגלית)
* "שולחנות נפרדים", באתר AllMovie (באנגלית)
* "שולחנות נפרדים", באתר Rotten Tomatoes (באנגלית)
* "שולחנות נפרדים", באתר Box Office Mojo (באנגלית)
* "שולחנות נפרדים", באתר אידיבי
* "שולחנות נפרדים", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7842863-4
* VIAF: 233965362
* WorldCat (עם VIAF): 233965362

 |
**שלוש בנות נועזות** (באנגלית: **Three Daring Daughters**) הוא סרט מוזיקלי אמריקאי משנת 1948 בצבעי טכניקולור בבימויו של פרד וילקוקס, עם ג'נט מקדונלד, חוסה איטורבי וג'יין פאוול בתפקידים הראשיים.

חוסה איטורבי מופיע בתפקיד עצמו כשחקן, מנצח ופסנתרן. באחד הקטעים הוא מלווה בנגינה (ביחד עם אחותו אמפרו) וניצוח על תזמורת, את אמן מפוחית הפה לארי אדלר בנגינת הרפסודיה הרומנית של אנסקו.

העלילה הרומנטית היא על אם גרושה שרוצה לפתוח פרק ב' בחייה אבל שלוש בנותיה רוצות להחזיר את אביהן אליה.

תקציר העלילה
------------

לואיז מורגן (ג'נט מקדונלד) היא אם יחידנית שמגדלת את שלוש בנותיה - טס (ג'יין פאוול), אילקה (אן טוד) ואליקס (אלינור דונהיו). לפרנסתה היא עובדת בכתב עת לעיצוב מודרני. היא נמצאת במתח ומתלוננת על חולשה. היא גם מאחרת לטקס הגמר של טס.

רופא המשפחה אומר לבנות המודאגות כי אמם זקוקה לחופשה. לואיז מסרבת, אך הבנות לוחצות עליה ואומרות כי יתנהגו יפה ואין לה ממה לחשוש. לואיז מזמינה שייט וחופשה בקובה.

אבי הבנות נמצא באפריקה זמן ממושך. הבנות רוצות שיחזור לניו יורק להתאחד עם לואיז. הן מגיעות לבוס שלו רוברט נלסון (אדוארד ארנולד) ומשכנעות אותו שיחזיר את אביהן לניו יורק.

בינתיים פוגשת לואיז בספינה את חוסה איטורבי שנוסע למסע קונצרטים בהוואנה. הוא מתאהב בה ממבט ראשון ומנגן לכבודה את "חלום האהבה" של פרנץ ליסט.

איטורבי מחזר בלהט אחרי לואיז, והיא מהססת אך לבסוף מסכימה להצעתו להתחתן והם מתחתנים וחוזרים לניו יורק. לואיז חוששת איך יקבלו הבנות את נישואיהם ומחליטה שבשלב ראשון איטורבי יוצג רק כ"ידיד".

הבנות מקבלות את איטורבי בקרירות מופגנת. הן לא אוהבות את הנגינה הקלאסית שלו ושרות את Route 66 והוא מוכיח להן שהוא גם יודע לאלתר את המנגינה הזאת.

הן מספרות ללואיז על תוכניתן להחזיר את אביהן. לואיז כועסת עליהן מאוד ואומרת שזה לא מעיניינן וכי אביהן נטש אותן ולא התעניין בהן, וכי היא ואיטורבי נשואים.

איטורבי נעלב מיחס הבנות ועוזב את המשפחה. מצב רוחה של לואיז מידרדר והבנות חשות בכך ומבינות שטעו. הן מבקשות ממר נלסון לעצור את הגעת אביהן לניו יורק ואז גם מתברר שאביהן נשוי כבר שלוש שנים.

הבנות מגיעות לאיטורבי ומתחננות שיחזור למשפחה, והוא לא יכול לעמוד בהפצרותיהן וחוזר. כולן נהנות להיות בקונצרט ולשמוע את לארי אדלר המנגן במפוחית פה את הרפסודיה הרומנית מס'1 של  אנסקו בלווי תזמורת עליה מנצח איטורבי ומנגן בפסנתר ביחד עם אחותו אמפרו. בבית כולן שרות ביחד בסוף הטוב כשאיטורבי מלווה אותן בפסנתר.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'נט מקדונלד | לואיז מורגן |  |
| חוסה איטורבי | בתפקיד עצמו |  |
| ג'יין פאוול | טס מורגן |  |
| אן טוד | אילקה מורגן |  |
| אלינור דונהיו | אליקס מורגן |  |
| אדוארד ארנולד | רוברט נלסון |  |
| לארי אדלר | בתפקיד עצמו |  |
| אמפרו איטורבי | בתפקיד עצמה | פסנתרנית |

קישורים חיצוניים
----------------

ויקישיתוף מדיה וקבצים בנושא **שלוש בנות נועזות** בוויקישיתוף

* "שלוש בנות נועזות", במסד הנתונים הקולנועיים IMDb (באנגלית)
* "שלוש בנות נועזות", באתר AllMovie (באנגלית)
* "שלוש בנות נועזות", במסד הנתונים הקולנועיים KinoPoisk (ברוסית)
* שלוש בנות נועזות, באתר TCM
* קדימון לשלוש בנות נועזות, באתר יוטיוב
* לארי אדלר מנגן את הרפסודיה הרומנית מס' 1 של אנסקו, באתר יוטיוב
* ג'נט מקדונלד שרה עם שלוש הבנות "האביב", באתר יוטיוב
* חוסה איטורבי מנגן "חלום האהבה" לג'נט מקדונלד, באתר יוטיוב
* ג'יין פאוול וג'נט מקדונלד שרות "אביב" של גריג, באתר יוטיוב
* חוסה איטורבי ושלוש הבנות - Rout 66, באתר יוטיוב
**PLS‏ (Primary lateral sclerosis)**, היא מחלה נוירולוגית מקבוצת מחלות הנוירון המוטורי הפוגעת בנוירון המוטורי וגורמת לחולשת שרירים מתקדמת אך לא פטלית. במחלה זו נפגע הנוירון העליון בניגוד למחלת ALS בה נפגעים הנוירון המוטורי העליון והתחתון והיא מחלה קשה יותר ולרוב פטלית.

תסמיני המחלה
------------

המחלה מופיעה לרוב לאחר גיל 50. היא פוגעת בשרירים הרצוניים ברגליים, ידיים ולשון. בתחילת מופיעה חולשה בשרירי הרגליים הגורמת להפרעות בשווי המשקל אך מה שמאפיין את המחלה הוא התכווצויות כואבות של השרירים. המחלה פוגעת גם בשרירי הפנים וגורמת להפרעה בבליעה ובדיבור.
בניגוד ל-ALS אין כאן ניוון שרירים. הבעיה העקרית היא ההתכווצויות של השרירים המלוות בכאב. ההתכווצויות אין סימטריות ומופיעות בפתאומיות דבר הגורם לנפילות.

המחלה אינה תורשתית אם כי תוארו מקרים בודדים של PLS בצעירים בהם זוהתה מוטציה בגן ALS2.

טיפול
-----

אין ריפוי למחלה אלא טיפול תומך. הסבל העיקרי הוא מהתכווצויות השרירים והתרופה העיקרית בישראל לטיפול בבעיה זו היא בקלופן. התרופה ניתנת דרך הפה אולם במקרים קשים אפשר להשתיל משאבת בקלופן המחוברת לתעלת עמוד השדרה ומזליפה בקלופן ישירות לאזור חוט השדרה. תרופות נוספות לטיפול בהתכווצויות הן כינין או פניטואין.

כן יש שיפור מסוים בטיפול פיזיותרפיה, רפואה תעסוקתית, טיפול בדיבור ועוד.

פרוגנוזה
--------

רוב החולים במחלה זו חיים שנים רבות ונפטרים מסיבות שלא קשורות בה. אין כאמור ריפוי למחלה וטווח הפגיעה שלה הוא רחב. יש כאלה שמסוגלים ללכת וכאלה שנזקקים לכסא גלגלים, מקל הליכה או לאמצעי עזר אחרים.

קישורים חיצוניים
----------------

* PLS באתר Medscape
* PLS באתר NIH

הערות שוליים
------------

1. ↑  משאבת בקלופן

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלוש נערות בכחול** (באנגלית: **Three Little Girls in Blue**) הוא סרט מוזיקלי אמריקאי בצבעי טכניקולור משנת 1946 בבימויו של ה. ברוס המברסטון, עם ורה-אלן, ויואן בליי וג'ון האבר בתפקידים הראשיים.

התסריט מבוסס על המחזה "Three Blind Mice" של Stephen Powys משנת 1938. השירים הם של ג'וזף מירו (מנגינה) ומאק גורדון (מילים). מהשירים התפרסם "You Make Me Feel So Young" שהתפרסם בביצועם של פרנק סינטרה, אלה פיצג'רלד, הלן רדי ומייקל בובלה.

קול שירתה של ורה-אלן מדובב על ידי הזמרת קרול לואיס.

תקציר העלילה
------------

ניו ג'רזי 1902 האחיות קרטרס - מירה (ורה-אלן), ליז (ויויאן בליי) ופאם (ג'ון האבר) עובדות בחווה לגידול עופות שהורישה להם הדוד קורה. הן רוצות לעזוב את החווה לאטלנטיק סיטי, לתפוס שם מיליונר ולהתחתן. הן מוכרות את החווה בסכום של 3,000 דולר ומחליטות לחסוך בהוצאות ולגור בחדר אחד במלון מהודר. לשם כך פאם תהיה העשירה, ליז תהיה מזכירתה ומירה תהיה העוזרת שלה.

בלובי הן נפגשות עם סטיב הרינגטון (פרנק לטימור) שמתחיל לחזר אחרי פאם. שליח היין מייק (צ'ארלס סמית') מביא לחדרן יין מטעם סטיב ומתאהב מיד במירה שהיא "במעמד" שלו.

בים מביימות פאם וליז "טביעה" וסטיב וידידו ואן (ג'ורג' מונטגומרי) מצילים אותן. מתפתח רומן בין פאם וואן עד שהיא מגלה לו כי אינה עשירה והוא מגלה לה כי משפחתו ירדה מנכסיה והם מחליטים להיפרד.

הידידות בין מייק למירה פורחת והם חולמים על העתיד שלהם בקטע חלומי הם שרים ורוקדים "את/ה גורמ/ת לי להרגיש כה צעיר".

סטיב מזמין את האחיות לאחוזת משפחתו שם הן מתקבלות בחמימות על ידי אחותו מרים (סלסט הולם). לחווה מגיע ואן ומביע לבסוף את אהבתו לפאם אף על פי שאינה עשירה וסטיב מתאהב בליז. למקום מגיעים מירה וצ'רלי ומודיעים לכולם כי נישאו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ורה-אלן | מירה קרטרס |  |
| ג'ון האבר | פאם קרטרס |  |
| ויויאן בליי | ליז קרטרס |  |
| ג'ורג' מונטגומרי | ום סמית' |  |
| פרנק לטימור | סטיב הרינגטון |  |
| צ'ארלס סמית' | מייק ביילי |  |
| סלסט הולם | מרים הרינגטון |  |

קישורים חיצוניים
----------------

* "שלוש נערות בכחול", במסד הנתונים הקולנועיים IMDb (באנגלית)
* "שלוש נערות בכחול", באתר AllMovie (באנגלית)
* "שלוש נערות בכחול", באתר Rotten Tomatoes (באנגלית)
* "שלוש נערות בכחול", במסד הנתונים הקולנועיים KinoPoisk (ברוסית)
* ויקישיתוף מדיה וקבצים בנושא **שלוש נערות בכחול** בוויקישיתוף
* שלוש נערות בכחול, באתר TCM
* שלוש נערות בכחול, באתר יוטיוב
* את/ה גורם לי להרגיש צעיר/ה, באתר יוטיוב
**אלכס קאסרס** (באנגלית: **Alex Caceres**; נולד ב-20 ביוני 1988) ידוע גם בכינוי **ברוס לירוי** (באנגלית: **Bruce Leroy**) הוא לוחם MMA אמריקאי המתחרה בארגון UFC.

קריירה
------

קסרס נולד ומתגורר במיאמי, פלורידה, בן למהגרים אמריקאים ממוצא קובני ודומיניקני. את הכינוי שלו 'ברוס לירוי' אימץ על שם הדמות הראשית, בסרט הדרקון האחרון (The Last Dragon). בשנת 2008, החל להילחם ב-MMA באופן מקצועני ובשנת 2010 השתתף בעונה ה-12 של תוכנית המציאות הלוחם האולטימטיבי (אנ'), צוּות לקבוצתו של ג'ורג' סיינט פייר (אנ') והעפיל לרבע גמר. בשנת 2011 החל להילחם במסגרת ה-UFC, ובמסגרת הקרבות שלו זכה פעמיים בבונוס 'קרב הערב' ופעמיים בבונוס 'הכנעת הערב' (אנ'). נכון לאוקטובר 2021, מאזן התוצאות של קאסרס עומד על 19 ניצחונות, 12 הפסדים ו-NC (אנ') אחד.

קאסרס מנהל אורח חיים טבעוני. לתפיסתו, טבעונות ואמנויות לחימה כרוכות יחדיו משום שהפילוסופיה של אמנויות הלחימה נשענת על ערכים של כבוד והגנה על החיים.

קישורים חיצוניים
----------------

* אתר האינטרנט הרשמי של אלכס קאסרס (באנגלית)
* אלכס קאסרס, ברשת החברתית אקס (טוויטר)

* אלכס קאסרס, ברשת החברתית אינסטגרם

* אלכס קאסרס, באתר אליפות הלחימה האולטימטיבית (UFC)

* אלכס קאסרס, באתר שרדוג
* Fight Night Salt Lake City: Alex Caceres - A Journey of Self Development - ערוץ היוטיוב של ה-UFC.

הערות שוליים
------------

1. ↑  UFC Fighter Alex Caceres on Martial Arts, Veganism & Yoga (MMA Hour: Episode 341)
2. ↑  Alex Caceres on Vegan Diet, growing food, spirituality & more, mmadigest
**רידיק: זעם אפל** הוא סרט אנימציה שבוים על ידי האנימטור הקוריאני פיטר צ'אנג (יוצר הסרט הקצר "Matriculated" מתוך האנימטריקס), כאשר וין דיזל מדבב את הדמות הראשית ריצ'רד ב. רידיק. הסרט הקצר ממשיך עלילה שהתחילה בסרט פיץ' בלאק וממשיכה בסרט רידיק: המסע מתחיל, אם כי עומד בזכות עצמו ואינו קשור לשני הסרטים מלבד שלוש הדמויות הראשיות ושכיר החרב טומבס, שממשיך לרדוף את רידיק בהמשך.

שחקנים ראשיים (דיבוב)
---------------------

* וין דיזל - רידיק
* ריאנה גריפית - ג'ק
* קית' דייוויד - אימאם
* ניק צ'ינלאנד - טומבס
* טרס מקניל - אנטוניה צ'ילינגסוורת'
* רוג'ר ג'קסון - ג'ונר

עלילה
-----

לאחר שברחו מכוכב הלכת המדברי (ר' פיץ' בלאק), האסיר הנמלט רידיק, הבחורה ג'ק ואימאם עולים על ספינת חלל בשם "קובלה-חאן", שמתגלה כספינה של שכירי חרב. אפילו שרידיק מנסה להסוות את עצמו כויליאם ג'יי ג'ונס (שוביו בסרט פיץ' בלאק), זהותו מתגלה על ידי זיהוי קול.

לאחר שהם נשבים בידי שכירי החרב, השלושה מגלים כי שוביהם מתכננים להשתמש בהם עבור מטרה כלשהי. מפקדת הספינה, אנטוניה צ'ילינגסוורת' אוספת פושעים, שאותם היא מקפיאה ושומרת אותם להנאתה האישית, במקום למסרם למושבות כליאה ולקבל עבורם פרס כספי. למרות הקפאתם, השבויים נשארים חיים ובהכרה מלאה. רידיק מהווה עבורה פריט אספנים מיוחד. רידיק, ג'ק ואימאם צריכים להילחם בצבאה העצום העומד לרשותה על הספינה, אחרת יסבלו גורל שגרוע מהמוות.

לבסוף ג'ק מגלה את הצד האלים שבה כאשר היא יורה במפקדת הספינה בדיוק לפני שאנטוניה יורה ברידיק. בסוף שלושתם בורחים מהספינה.

ביקורות
-------

לאחר שסרט הקולנוע רידיק: המסע מתחיל (שיצא באותה שנה) לא קיבל ביקורות נלהבות, הסרט הקצר זכה לתשבחות, כאשר רבים היללו את האנימציה ואת אפיון הדמויות.

קישורים חיצוניים
----------------

* "רידיק: זעם אפל", במסד הנתונים הקולנועיים IMDb (באנגלית)
* "רידיק: זעם אפל", באתר נטפליקס
* "רידיק: זעם אפל", באתר AllMovie (באנגלית)
* "רידיק: זעם אפל", באתר Rotten Tomatoes (באנגלית)
* "רידיק: זעם אפל", במסד הנתונים הקולנועיים KinoPoisk (ברוסית)

| המסע של רידיק |
| --- |
| סרטים | פיץ' בלאק (2000) • רידיק: זעם אפל (2004) • רידיק: המסע מתחיל (2004) • רידיק: היקום התחתון • רידיק (2013) |
| משחקי וידאו | רידיק: הבריחה מבוצ'ר ביי (2004) • רידיק: המתקפה על אתונה האפלה (2009) |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלוש מטבעות במזרקה** (באנגלית: **Three Coins in the Fountain**) הוא סרט קומדיה רומנטית אמריקאי משנת 1954 בבימויו של ז'אן נגולסקו (אנ').

התסריט מבוסס על הרומן "מטבעות במזרקה" של ג'ון סקונדרי (אנ') משנת 1952 והוא מספר על שלוש בחורות אמריקאיות העובדות ברומא ומקוות למצוא שם אהבה בעזרת מטבעות שהן מטילות למזרקת טרווי.

שיר הנושא של הסרט זכה בפרס אוסקר לשיר המקורי הטוב ביותר. הוא מושר בתחילת הסרט על ידי פרנק סינטרה. השיר זכה לביצועים רבים: "ארבעת האסים", דין מרטין, פט בון, דוריס דיי ועוד. כן זכה הסרט בפרס אוסקר לצילום הטוב ביותר והיה מועמד לפרס אוסקר לסרט הטוב ביותר.

תקציר העלילה
------------

הסרט מתחיל במבט על מזרקות ברומא וסביבותיה כמו מזרקת טרווי, וילה ד'אסטה ווילה בורגזה כששיר הנושא מושר בפי פרנק סינטרה.
מריה ויליאמס (מגי מקנמרה) מגיעה לרומא כדי לעבוד כמזכירה בחברת הפצה אמריקאית. בנמל התעופה מקבלת אותה אניטה הצ'ינס (ג'ין פיטרס) שאותה אמורה מריה להחליף. אניטה אומרת לה כי היא עומדת לחזור לארצות הברית שם מחכה לה ארוס.

הן נוסעות ל"וילה עדן" שם הן עתידות להתגורר ביחד עם פרנסס (דורותי מקגוויר) העובדת זמן ממושך כמזכירה של סופר אמריקאי בשם שדוול (קליפטון וב). היא מאוהבת בו אבל הוא לא שם לכך לב.

הן נוסעות ביחד לרומא ועוצרות במזרקת טרווי. פרנסס ואניטה אומרות למריה כי לפי האגדה, כל מי שזורק מטבע למזרקה ומבקש לחזור לרומא, יתמזל מזלו. מריה ופרנס זורקות מטבע למזל ואניטה לא זורקת כי היא מתעתדת לעזוב את רומא.

אניטה מתאהבת במקום עבודתה בג'ורג'ו ביאנקי (רוסאנו בראצי), גבר איטלקי נאה ממשפחה כפרית ענייה החוסך כסף כדי ללמוד משפטים. היא מבקרת בבית משפחתו הכפרית ואהבתה מתגברת. מנהל סוכנות ההפצה שאסר על העובדים האיטלקים לצאת עם המזכירות האמריקאיות מגלה זאת ומפטר את ג'ורג'ו. אניטה מגיעה לביתו הדל של ג'ורג'ו והוא מודיע לה כי בגלל מצבו לא יוכלו שוב להיפגש.

מריה מכירה רוזן איטלקי עשיר ויפה תואר בשם דינו (לואי ז'ורדן). דינו ידוע כרודף נשים וכמו שהוא נוהג עם אחרות הוא מזמין את מריה לוונציה אליהם מתלווה גם פרנסס לחוסר שביעות רצון של דינו. מריה לומדת את כל בחירותיו של דינו באוכל ביין ובנגינה בפיקולו. הוא מתלהב ממנה אבל כשהיא מגלה כי שיקרה לו בכך הוא כועס ונפרד ממנה.

פרנסס המאוהבת בשדוול מודיעה לו כי החליטה לעזוב אותו ולחזור לארצות הברית. שדוול אומר שהוא קשור אליה ומוכן להתחתן איתה. למחרת הוא מגלה שהוא חולה במחלה קשה ועליו לחזור לארצות הברית לטיפול נסיוני אם רצונו לחיות. הוא מבטל את הסכמתו לנישואין אך פרנסס מגלה את הסיבה ולאחר ששניהם שותים לשכרה הוא מתרכך. הוא משכנע את דינו לחזור למריה ואת מנהל סוכנות ההפצה לקבל את ג'ורג'ו.

אניטה ומריה אורזות מזוודות בדרך לשדה התעופה כשלפתע מתקשרת פרנסס ומבקשת מהם להיפגש ליד מזרקת טרווי. כשהן מגיעות המזרקה ריקה ממים אך לפתע היא מתחילה להתמלא כששלושת הגברים, שדוול, דינו, וג'ורג'ו מגיעים ומחבקים את אהובותיהם. המזרקה הוכיחה את עצמה.

קישורים חיצוניים
----------------

* "שלוש מטבעות במזרקה", במסד הנתונים הקולנועיים IMDb (באנגלית)
* "שלוש מטבעות במזרקה", באתר נטפליקס
* "שלוש מטבעות במזרקה", באתר AllMovie (באנגלית)
* "שלוש מטבעות במזרקה", באתר Rotten Tomatoes (באנגלית)
* "שלוש מטבעות במזרקה", במסד הנתונים הקולנועיים KinoPoisk (ברוסית)
* קדימון לסרט שלוש מטבעות במזרקה, באתר יוטיוב
* פרנק סינטרה שר שלוש מטבעות במזרקה (עם מילים), באתר יוטיוב
* שלוש מטבעות במזרקה בביצוע תזמורתו של מנטובני, באתר יוטיוב
מצבת הרב יהודה זאב ליבוביץ
הרב **יהודה זאב ליבוביץ** (בכתב יידי: **לעבאוויטש**; ו' בתשרי ה'תרפ"ב; 8 באוקטובר 1921 – כ"ז באלול ה'תש"ע; 6 בספטמבר 2010) היה מקובל שהתגורר בתל אביב ובסוף ימיו עבר לבני ברק.

תולדותיו
--------

נולד בכפר ליד העיר סאטמר שבטרנסילבניה לר' יחיאל צבי ליבוביץ, שהיה מלמד. בצעירותו למד אצל הרב מרדכי עזריאל ויינברגר, אב"ד מרגרטן, ואצל הרב יהודה סגל רוזנר אב"ד סקלהיד ורבי יואל טייטלבוים מסאטמר. במלחמת העולם השנייה

הרב ליבוביץ התקרב לרב יהודה צבי ברנדויין וצורף לחבורת המקובלים שעמה נמנו הרב משה יאיר וינשטוק ואחיו הרב יוסף וינשטוק. בניגוד להם, הרב ליבוביץ נותר באלמוניותו ורק מעטים עמדו על גדלותו בתורת הנגלה והנסתר.

לארץ עלו אחיו הגדולים דוד לייבוביץ הלן רייך ושרה הרצוג. יחד איתו עלתה אחותו אהובה לייבוביץ - רודבסקי ששהתה גם במחנה ההשמדה יחד עם הרב יהודה לייבוביץ. בארץ התאחדו האחים. איבד את כל משפחתו, והוא עצמו שהה במחנות עבודה. לאחר המלחמה עלה בגפו לישראל, נשלח על ידי הבריטים לקפריסין ולאחר קום המדינה התיישב בתל אביב.

בבואו לתל אביב דבק ברבי מאיר סג"ל לנדא מדראהביטש, והיה מאוכלי שולחנו מידי שבת בשבת, יחד עם חברת מקובלים נוספים ביניהם הרב יוסף וואלטוך והרב יוסף ברוכים.

לפני מלחמת העולם השנייה היה מאורס, אולם לאחר שכלתו נספתה בשואה לא נישא עוד. במשך עשרות שנים התגורר בגפו בחדר בודד ברחוב חברון, בצמוד לבית הקברות טרומפלדור בתל אביב, ולמחייתו עבד כמודד כבישים מטעם עיריית תל אביב.

הרב ליבוביץ שמר על קשר הדוק עם רבי אהרון רוקח, האדמו"ר מבעלז שהתגורר גם הוא בתל אביב. התכתב עם האדמו"ר רבי יקותיאל יהודה הלברשטאם מצאנז, שאף הכליל בספריו דברים משמו של הרב ליבוביץ. היה מקורב גם לאדמו"רי רוז'ין שהתגוררו בת אביב - סדיגורה, בוהוש, הוסיאטין ווסלוי.

בתחילת שנות התשעים, עבר לגור בבני ברק, אצל נכדו של המקובל הרב חיים משה מנדל. הרב שמואל הלוי וואזנר, הרב מרדכי גרוס ואחרים נהגו לבקרו ולשוחח עמו בענייני הלכה וקבלה.

נקבר בבית הקברות ויז'ניץ בבני ברק, על קברו הוקם אוהל המהווה מוקד עליה לרגל.

בשנת 2010 הוקמו בקריית הרצוג בבני ברק, שטיבלך ובית מדרש לזכרו בשם "זיו יהודה".

ספריו
-----

* **תורת יהודה זאב**
* **אור לוי**
* **זיו יהודה**
* **יזל מים מדליו**

לקריאה נוספת
------------

* יהודה אפשטיין, **בסתר עליון** : מסכת חייו ופעליו של רבינו הקדוש והטהור רבי יהודה זאב ליבוביץ, בני ברק תש"פ.

קישורים חיצוניים
----------------

* יהודה זאב בן יחיאל צבי לעבאוויטש (1921-2010), דף שער בספרייה הלאומית

הערות שוליים
------------

1. ↑  זיו יהודה (ע"ר), באתר "גיידסטאר ישראל"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302072905171
* ISNI: 0000 0004 0273 7436
* LCCN: nr2004024991
* VIAF: 264086201
* WorldCat: lccn-nr2004024991

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**תל אביב - ברלין** הוא סרט קולנוע ישראלי משנת 1987 בבימויה של ציפי טרופה, עם שמואל וילוז'ני ורבקה נוימן בתפקידים הראשיים.

התסריט נכתב על ידי ציפי טרופה והוא עוסק בניצול שואה מברלין שמתקשה להתאקלם בארץ ישראל. הוא אומנם מקים משפחה, אך עברו ממשיך לרדוף אחריו.

הסרט זכה בחמישה פרסי "מנורת הכסף" (שהקדימו את פרסי אופיר) - סרט - גילה עזריאלי, תסריט - ציפי טרופה, שחקנית - רבקה נוימן, שחקן משנה - יוסף כרמון, עיצוב אמנותי - אלי לנדאו. הסרט הוקרן במספר פסטיבלים:

פסטיבל ברלין 1987 (מסגרת פנורמה)
פסטיבל סרטים אטלנטיים 1987, ספרד (זוכה פרס השחקן - שמואל וילוז'ני)
פסטיבל מונטריאול 1987, קנדה.
פסטיבל המבורג 1987, גרמניה.
פסטיבל לונדון 1987, אנגליה.
פסטיבל ולנסיה 1987, ספרד.

תקציר העלילה
------------

תל אביב 1943 - בנימין אוקשטיין (שמואל וילוז'ני) הוא ניצול שואה שברח ממחנה ריכוז בו נספתה משפחתו. הוא מאושפז כעת לטיפול בשחפת בבית חולים בו מאושפזים ניצולי שואה בהם שרה (דיתה אראל) שאבדה את שני ילדיה ומתפרצת בדרישה לאחות לאה (רבקה נוימן) שתחזיר לה אותם. לאה היא ילידת פולין שהצליחה לעלות לארץ ישראל לפני המלחמה. היא מתאהבת בבנימין והם נישאים למרות הבדלי המוצא האישיות ביניהם.

תל אביב 1948 - בנימין ולאה נשואים ולהם בת, שיינה (זוהר אלוני). ללאה יש חנות כובעים אותה פתחה בעזרת הלוואה ממלווה בריבית (ינקול גולדווסר). בנימין מתפרנס בקושי ממתן שיעורי נגינה בפסנתר. הוא אינו מצליח להשתלב במציאות הישראלית וממשיך לחלום על ברלין בה גדל. הוא מרהט את דירתם בסגנון של בית הוריו בברלין ומלמד את שיינה שירים ובלדות בגרמנית.

בנימין מבלה זמן רב במשחק שחמט במועדון עם חבריו אברהם (קונסטנטין אנטול) ויוסף (יורם לוינשטיין). הוא מתווכח עם אברהם על יופי התרבות הגרמנית ואברהם כועס עליו ומראה לו את המספר שחקוק על זרועו מ"התרבות הגרמנית".

בנימין פוגש במועדון ריקודים את גוסטי (ענת הרפזי) וחברותיה טרודי (גודרון וייכנהן) ורות (דניאלה מילר) שלושתן ניצולות שואה ששרדו לאחר שנתנו את גופן לגרמנים. בנימין מתאהב בגוסטי שמזכירה לו את עברו בברלין ועוזב את הבית.

הוא מזהה את יעקב מילר (יוסף כרמון) שהיה קאפו במחנה הריכוז בו היה. מילר עובד כעת בנפחיה ובנימין עוקב אחריו כל הזמן. הוא קונה אקדח וכדורים ומתכונן לחסל אותו. הוא מפתיע את יוסף בנפחיה, מכוון עליו אקדח ואומר לו כי בכוונתו להרוג אותו משום שהיה קאפו. יוסף פורץ בבכי ומבקש מבנימין שיהרוג אותו אבל בנימין לא מסוגל והוא מוריד את ידו ומסתלק מהמקום.

צוות השחקנים
------------

| שם השחקן/ית | שם הדמות | הערות |
| --- | --- | --- |
| שמואל וילוז'ני | בנימין אוקשטיין | ניצול שואה |
| רבקה נוימן | לאה אוקשטיין |  |
| ענת הרפזי | גוסטי | ניצולת שואה |
| זוהר אלוני | שיינה אוקשטיין |  |
| יוסף כרמון | יעקב מילר | ניצול שואה-קאפו |
| קונסטנטין אנטול | אברהם | פליט מגרמניה |
| יורם לוינשטיין | יוסף | ניצול שואה |
| גודרון וייכנהן | טרודי | ניצולת שואה |
| דניאלה מילר | רות | ניצולת שואה |
| דיתה אראל | שרה | ניצולת שואה |
| ינקול גולדווסר |  | מלווה בריבית |
| יששכר וישניא |  | מוכר אקדחים |

קישורים חיצוניים
----------------

* "תל אביב - ברלין", במסד הנתונים הקולנועיים IMDb (באנגלית)
* "תל אביב - ברלין", באתר ספר הקולנוע הישראלי
* "תל אביב - ברלין", במסד הנתונים הקולנועיים KinoPoisk (ברוסית)
* תל אביב - ברלין, במיזם "אישים" לתיעוד היצירה הישראלית
* קדימון לתל אביב - ברלין, באתר יוטיוב
* תל אביב ברלין, בספר הקולנוע הישראלי
* תל אביב - ברלין, באתר קרן הקולנוע הישראלי
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**שלוש מילים בודדות** (באנגלית: **Three Little Words**) הוא סרט מוזיקלי ביוגרפי אמריקאי משנת 1950 בבימויו של ריצ'רד ת'ורפ, עם פרד אסטר, ורה-אלן, רד סקלטון וארלן דאהל בתפקידים הראשיים.

זה סיפור ביוגרפי על הפזמונאי ברט קלמר (אנ') והמלחין הארי רובי (אנ') שעבדו בניו יורק בסמטת מחבתות הפח וחברו יחד להיטים רבים.

זה סרטה השלישי של דבי ריינולדס והיא מופיעה בו בתפקיד קטן ביחד עם קרלטון קרפנטר (אנ') בתפקיד הזמרת הלן קיין (אנ') כשקולה מדובב על ידי קיין בשיר "I Wanna Be Loved by You" שפורסם אחר כך בביצועה של מרילין מונרו.

פרד אסטר זכה בפרס גלובוס הזהב לשחקן הטוב ביותר - סרט מוזיקלי או קומדיה (הזוכה הראשון בקטגוריה זו).

תקציר העלילה
------------

ברט קלמר (פרד אסטר) הוא זמר ורקדן בלהקת וודביל בניו יורק שם הוא מופיע ביחד עם שותפתו ובת זוגו ג'סי בראון (ורה-אלן). הוא רוצה להתחתן אתה אך היא מהססת.

ברט מופיע להנאתו גם בתור קוסם בעילום שם ששולף שפנים מהכובע. העוזר שלו הוא המלחין הארי רובי (רד סקלטון) שמגויס לשמש לו כעוזר על ידי מנהל הלהקה. רובי משבש לו את כל ההצגה והוא נאלץ לרדת מהבמה בבושת פנים. הוא נפגע בברכו ונאלץ לנוח ולבטל הופעות לתקופה ארוכה. כעת הוא מסרב להצעת הנישואיו של ג'סי כי אינו בטוח ביכולתו לפרנס אותה והם נפרדים.

ברט הצולע מתפנה לכתיבת שירים. במשרד הפקה בסמטת מחבתות הפח הוא פוגש ברובי שמלחין לו שיר שמצליח מאד במכירות והם מתפרסמים. רובי מתאהב בזמרת טרי לורדל (גייל רובינס) אך היא מעדיפה אחר ולבסוף הוא מתאהב בזמרת איילין פרסי (ארלן דאהל) והם נישאים. ג'סי מצליחה בהופעותיה, ברט מחלים מפציעתו, נפגש עם ג'סי והם מתפייסים, נישאים וממשיכים להופיע.

ברט מחבר מחזה אך רובי חושב שהוא גרוע ועלול לגרום להם להפסדים ופועל אצל המשקיעים שיידחו אותו. לאחר שהאמרגן שלהם צ'רלי קופ (קינן ווין) מגלה זאת לברט הוא מאד והם נפרדים לזמן ארוך.

ג'סי ואיילין פועלות לגישור בין הבעלים ומכינים להם הופעה שתשודר ברדיו. בחוסר רצון הם מגיעים ומשמיעים לקט מהשירים המפורסמים ומסיימים בשיר "שלוש מילים בודדות" (אני אוהב אותך) לקול תשואות הקהל.

צוות השחקנים
------------

| שם השחקן/ית | שם הדמות | הערות |
| --- | --- | --- |
| פרד אסטר | ברט קלמר | פזמונאי |
| ורה-אלן | ג'סי בראון | זמרה מדובבת של אניטה אליס |
| רד סקלטון | הארי רובי | מלחין |
| קינן ווין | צ'רלי קופ | אמרגן |
| ארלן דאהל | איילין פרסי | זמרת |
| דבי ריינולדס | הלן קיין | זמרה מדובבת של הלן קיין |
| גייל רובינס | טרי לורדל | זמרת |
| גלוריה דהייבן | זמרת |  |

קישורים חיצוניים
----------------

ויקישיתוף מדיה וקבצים בנושא **שלוש מילים בודדות** בוויקישיתוף

* "שלוש מילים בודדות", במסד הנתונים הקולנועיים IMDb (באנגלית)
* "שלוש מילים בודדות", באתר נטפליקס
* "שלוש מילים בודדות", באתר AllMovie (באנגלית)
* "שלוש מילים בודדות", באתר Rotten Tomatoes (באנגלית)
* "שלוש מילים בודדות", במסד הנתונים הקולנועיים KinoPoisk (ברוסית)
* קדמון לשלוש מילים בודדות, באתר יוטיוב
* היכן מצאת את הנערה הזאת, פרד אסטר וורה-אלן, באתר יוטיוב
* מר וגב' הופר - פרד אסטר וורה-אלן, באתר יוטיוב
* בואי לאבא - ורה אלן, באתר יוטיוב
* אני חושב עליך - פרד אסטר וורה - אלן, באתר יוטיוב
* דבי ריינולדס שרה בקולה של קיין, באתר יוטיוב
* סצנת הסיום - שלוש מילים בודדות - אני אוהב אותך, באתר יוטיוב
* שלוש מילים בודדות, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: c48ccc42-2696-4540-a89e-7532bfd19630

 |
**תמונה קבוצתית עם אישה** הוא סרט קולנוע ישראלי משנת 2002 שנכתב ובוים בידי יצחק רובין. השתתפו בסרט בין היתר מיכל ינאי, ח'ליפה נאטור ושרון אלכסנדר בתפקידים הראשיים.

התסריט מבוסס על סיפורה האמיתי של אירית סלו שנישאה לערבי בדווי ונאלצה למסור את בתה לאימוץ. הסרט מתחיל במסיבה שעורך הבמאי רובין לאשתו ובה הוא מפרט בפני המוזמנים את בעיית נישואי התערובת, כאשר תוך כדי הוויכוח הוא מתחיל לספר את הסיפור של אירית מבלי לגלות שהיא יושבת בתוכם. בסרט מופיעה אירית בשם דורית.

הסרט הוצג בפסטיבל הקולנוע הים תיכוני במונפלייה ובפסטיבל הבינלאומי בכלכותא. התסריט זכה במקום ראשון בפסטיבל הסרטים בחיפה ב-2002.

תקציר העלילה
------------

דורית (מיכל ינאי) היא חיילת המשרתת בבקעה ומתאהבת בקצין הגששים הבדווי סגן ראנם (ח'ליפה נאטור). היא מבקרת בשבט של ראנם ומתקבלת בשמחה על ידי בני משפחתו. האהבה פורחת ודורית מתעלמת מהתפרצויות זעם פתאומיות של ראנם. דורית מחליטה להתחתן, על אף התנגדותם של אמה (רוזינה קמבוס) ואביה (לופו ברקוביץ).

לאחר החתונה מתחיל ראנם להשתנות. הוא נעלם לתקופות ארוכות וכשהוא מגיע הוא מפעיל על דורית אלימות מילולית ופיזית קשה. דורית, אשר הפכה לאישה מוכה, הולכת לאמה וחוזרת שוב לראנם, עד שכעבור שנתיים היא מחליטה לעזוב אותו ושוכרת דירה בעיר אלא שאז מתברר לה שהיא בהריון.

בהמשך יולדת בת אך היא שבורה נפשית ובעצה אחת עם העובדת הסוציאלית (בתיה ברק), היא מחליטה לתת את הבת לאימוץ למרות התנגדותו של ראנם שנהרג אחר כך בתאונת דרכים.

אביה משדך לה קרוב משפחה מבוגר בשם ז'אק (אלכס מונטה) והיא עוברת לגור איתו בפריז. גם הנישואים האלה אומללים. גם ז'אק משתמש כלפיה באלימות מילולית והיא מתחמקת ממגע אתו. בהמשך דורית מתאשפזת בבית חולים ומתגלה גידול בחצוצרה שנכרת והיא מתבשרת שלא תוכל להביא עוד ילדים לעולם. זה מסיים את הנישואים האלה.

היא עוברת ללונדון ופוגשת שם מוזיקאי ישראלי צעיר ונאה בשם מתי (שרון אלכסנדר) והם מתחתנים. מתי מסתיר ממנה שהוא סובל ממניה דפרסיה ולאחר כמה התקפות קשות של מניה הוא מתאשפז במוסד פסיכיאטרי והם מתגרשים. דורית חוזרת ארצה וחושבת כל הזמן על בתה שמסרה לאימוץ. המפנה חל כשהבת, בגיל 24, מבקשת לפתוח את תיק האימוץ ונפגשת עם אמה הביולוגית.

בסיום הסרט מוצג מונולוג של האם האמיתית, אירית סלו, על תחושותיה כאם ועל יחסה לבתה יעל.

שחקנים
------

| שחקן | תפקיד |
| --- | --- |
| מיכל ינאי | דורית |
| ח'ליפה נאטור | ראנם |
| רוזינה קמבוס | אמא של דורית |
| לופו ברקוביץ | אבא של דורית |
| אלכס מונטה | ז'אק |
| שרון אלכסנדר | מתי |
| בתיה ברק | עובדת סוציאלית |
| טרייסי אברמוביץ | ידידת המשפחה |

קישורים חיצוניים
----------------

* "תמונה קבוצתית עם אישה", במסד הנתונים הקולנועיים IMDb (באנגלית)
* "תמונה קבוצתית עם אישה", באתר ספר הקולנוע הישראלי
* "תמונה קבוצתית עם אישה", באתר אידיבי
* "תמונה קבוצתית עם אישה", במסד הנתונים הקולנועיים KinoPoisk (ברוסית)
* תמונה קבוצתית עם אישה, במיזם "אישים" לתיעוד היצירה הישראלית
**אטול ג'ונסטון** (באנגלית: **Johnston Atoll**) הוא אטול במרכז האוקיינוס השקט. האי נמצא בשליש הדרך בין הוואי לאיי מרשל.

גאוגרפיה
--------

האיים ג'ונסטון וסנד הם איים טבעיים אולם האיים האחרים, אקאו והיקינה, הם מלאכותיים. 

אקלים האי טרופי. האיים מישוריים וגדלים עליהם בעיקר עשבים ושיחים. אין באיים מים מתוקים.

תושבים
------

בעבר היו תקופות שבהן התגוררו באי כ-1,100 אנשי צבא ואזרחים העובדים עבור הצבא. הגישה לאי הייתה בעיקר משדה התעופה שלו, ששימש את הצבא. כיום המסלול סגור, ומשמש רק לנחיתות חירום. כלכלת האטול התבססה על בסיסי הצבא באי. כל תצרוכתם של דרי האי הייתה מיובאת.

כיום אין באטול אוכלוסייה אזרחית והאיים סגורים לציבור. הם טריטוריה של ארצות הברית ומנהל אותם שירות הדגה וחיות הבר של ארצות הברית, השייך למחלקת הפנים של ארצות הברית.

היסטוריה
--------

את האי ג'ונסטון גילה רב החובל ג'יימס ג'ונסטון ב-10 בדצמבר 1807 והוא נקרא על שמו. בשנת 1858 תבעו בעלות על האי הן ארצות הברית והן ממלכת הוואי.

בשל מרבצי הגואנו באי, השתלטה עליו ארצות הברית מכוח חוק איי הגואנו והכרייה באי החלה בשנת 1858 והסתיימה בשנת 1890.
ב-29 ביולי 1926 קבע נשיא ארצות הברית קלווין קולידג' כי האטול הוא שמורת טבע לציפורים, והעביר את השליטה באי לידי משרד החקלאות של ארצות הברית.

ב-29 בדצמבר 1934 החליט נשיא ארצות הברית פרנקלין דלאנו רוזוולט כי האי יהא בשליטת צי ארצות הברית והוקמה באי תחנת מכ"ם. משרד הפנים המשיך לנהל את שמורת הטבע לציפורים באי.

בשנת 1936 החל צי ארצות הברית לבנות במקום בסיס למטוסים ימיים ותחנת תדלוק.

כוחות יפן הפציצו את האטול במהלך מלחמת העולם השנייה. בין השנים 1958 ו-1975 שימש האטול אתר ניסוי לירי טילים. האי שימש גם כאתר ניסויים בנשק גרעיני וכיום קיים בו אתר לפירוק נשק כימי. 

בשנת 2003 הועברה השליטה באי לשירות הדגה וחיות הבר של ארצות הברית ורוב המבנים באי פורקו.

קישורים חיצוניים
----------------

ויקישיתוף מדיה וקבצים בנושא **אטול ג'ונסטון** בוויקישיתוף
* מידע על האי
* אטול ג'ונסטון, באתר אנציקלופדיה בריטניקה (באנגלית)

| ארצות הבריתארצות הברית מדינות וטריטוריות ארצות הברית |
| --- |
| מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד | מפת מדינות ארצות הברית |
| מחוז פדרלי | מחוז קולומביה |
| אזורים מבודדים | איי הבתולה של ארצות הברית • איי מריאנה הצפוניים • גואם • סמואה האמריקנית • פוארטו ריקו

|  |  |
| --- | --- |
| איים מרוחקים | אטול ג'ונסטון • אטול מידוויי • אטול פאלמירה • האי בייקר • האי ג'רוויס • האי האולנד • האי וייק • האי נבאסה • שונית קינגמן |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541846205171
* LCCN: sh90005900
* NARA: 10046310
* VIAF: 238499017
* WorldCat (עם VIAF): 238499017

 |
**תאונה בערבה** הוא סרט דוקומנטרי בבימוי של מיקי בהגן שהופק בשנת 1996. 

בסרט מתוארת חבורה של ארבעה צעירים שבדרכם חזרה מחופשה באילת סטתה מכוניתם והתנגשה חזיתית במשאית, עקב נהיגה במהירות מופרזת, והם נהרגו במקום.

רקע ועלילה
----------

הסרט מספר על חבורה של ארבעה חברים טובים בשם-דניאל מרכוס, עירן פרחי, אבי לוי ומשה ("מוש") מילר. הסרט כולל שיחות עם קרובי משפחה של החברים, אימו של דניאל-לינדה מרכוס, אימו של אבי-הניה לוי וחברתו-תמי גולן. 

ב-3 בנובמבר 1993 ירדו ארבעת החברים לחופשה נוספת באילת, וב-5 בנובמבר הצטרפו אליהם שני חבריהם-אייל דיין ודני שקד.

ב-6 בנובמבר התעוררו הארבעה לקראת השעה 11 בבוקר ובערך ב-11:45 הם סיימו את חופשתם, את סקאיה הורידו בבית מלון. לאחר מכן המשיכו בדרכם ובדרך ליד קיבוץ יטבתה הם נצפו על ידי ניידת משטרה כשנסעו על מהירות של 115 קמ"ש אך הניידת לא עצרה אותם. ליד מושב עין יהב איבד משה מילר שנהג ברכב את השליטה בו לאחר שנהג במהירות של 120 קמ"ש והתנגש חזיתית במשאית שנסעה בנתיב הנגדי, המשאית מחצה את הרכב בחלקו הקדמי והאחורי והארבעה נהרגו במקום כתוצאה מכך.

שניים מארבעת החברים היו חיילים והם-עירן ודניאל.

הסרט מסתיים בקטע וידאו שצולם על ידי אישה שמתגוררת בעין יהב ובו נראית משאית צבאית שלוקחת את הגופות של ארבעת החברים לאחר התאונה.

אודות התאונה הופק גם סרט עלילתי בשם "צעירים לנצח".

קישורים חיצוניים
----------------

* "תאונה בערבה", באתר אידיבי
* "תאונה בערבה", במיזם "אישים" לתיעוד היצירה הישראלית
* מיקי בהגן-האתר הרשמי (אנגלית)
**יוסי לוין** (1 באוקטובר 1935 - 19 בינואר 2024) היה ממובילי ענף הדאייה בישראל. פעיל מרכזי בהקמה מחדש של ענף הדאייה בקלוב התעופה לישראל ב-1957 ובהכשרת מנחת מגידו לדאייה ב-1961. מראשוני הגלישה אווירית בישראל, אלוף ישראל (1986) בגלישה אווירית שארגנה האגודה הישראלית לגלישה אווירית.

ביוגרפיה
--------

לוין נולד וגדל ברמת גן, בנם של רחל ומשה לוין ונכד לרב מנחם יצחק (אלתר) לוין שהיה המוכתר של רמת גן. בהיותו בן 15 נפטרה אימו ממחלת הסרטן. מאז, התמסר יוסי לפעילות דאייה בגדנ"ע אוויר. בשירותו הצבאי היה אחראי להבאת מטוסי המיראז' הראשונים לחיל האויר. ביום הראשון של מלחמת ששת הימים, הוא נשלח לחלץ את מטוסו של הרצל בודינגר מאילת להמשך טיסות.

### הקמת ענף הדאייה מחדש

ענף הדאייה של קלוב התעופה לישראל נסגר ב-1954 בעקבות תאונה. בשנת 1957, אסף לוין, בעקבות פנייה של מנחם בר, וועד שכלל את משה מנחמי, הרצל שריר ופרידל לוין. הוועד יזם קורס דאייה בבסיס רמת דוד בשבתות, על ידי שימוש בשני דאונים שהושאלו מגדנ"ע אוויר. הוועד דאג לשיפוץ הדאונים שהגיעו מגדנ"ע אוויר והכשרתם לטיסה. ב-1960 פנה הוועד לחברות מסחריות (ביניהן חברת פז) למימון רכישת דאונים מתקדמים, ובמאי אותה שנה יצא במשלחת לאליפות העולם בדאייה.

### הכשרת מנחת מגידו לדאייה

ב-1961 בעקבות בקשת מפקד בסיס רמת דוד, ביחד עם משה מנחמי הכשירו הדואים האדוקים את המסלולים שהותיר הצבא הבריטי, הקימו סככה, העבירו את הדאונים ואף פעלו לרכישת 3 מטוסים מסוג סטירמן ומטוס פוני אחד.

### הקמת תחום הגלישה האווירית בארץ

בשנת 1975 הנחה לוין שני צעירים, הראשונים שהביאו גלשנים מחו"ל, ביסודות הדאייה. הוא חבר ליורם מוהליבר לקפיצות הראשונות בחוף תל ברוך ואחר כך הדגים את הקפיצות המיוחדות וחשף את הדואים הראשונים לדאיית מרחק. בעקבות כך הקים יורם מוהליבר (נהרג ב-1986) בית ספר ראשון לגלישה אווירית. ונוסדה האגודה הישראלית לגלישה אווירית. ב-1986 זכה לוין במקום ראשון באליפות הארץ בגלישה אווירית. ב-2009 הקים בנו, ירון, את בית הספר לגלישה אווירית Levin - Hang Gliding.

חיים אישיים
-----------

לוין התחתן עם לאה לוין שנהרגה ב-2004 בפיגוע בשוק הכרמל. לזוג נולדו ארבעה ילדים.

קישורים חיצוניים
----------------

* יוסי לוין, ההיסטוריה של הדאיה בישראל לאחר מלחמת העצמאות, באתר מרקיע שחקים, ‏12 בנובמבר 2021
* יעקב אגסי מספר על לוין, סרטון באתר יוטיוב
* הרצל שרייר מספר על לוין, סרטון באתר יוטיוב

הערות שוליים
------------

1. ↑  אליעזר (צ'יטה) כהן, צבי לביא, השמים אינם הגבול - סיפורו של חיל האוויר הישראלי, עמוד 291, הוצאה לאור ספרית מעריב, 1990
2. ↑  משלחת ישראל לאליפות העולם בדאיה יוצאת היום לגרמניה, למרחב, 23 במאי 1960
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**תהילים** הוא סרט קולנוע ישראלי משנת 2007 בבימויו של רפאל נג'ארי, עם מיכאל מושונוב, לימור גולדשטיין, ושמואל וילוז'ני בתפקידים הראשיים.

העלילה היא על משפחה דתית בירושלים שמתמודדת עם היעלמו המסתורי של אבי המשפחה. שני ילדי המשפחה מנסים להתמודד עם המצב הקשה על ידי חלוקת ספרי תהילים ומתן צדקה אך ללא הועיל.

רפאל נג'ארי היה מועמד לפרס הוגו בפסטיבל הסרטים הבינלאומי בשיקגו, בפרס וולגין בפסטיבל הקולנוע ירושליםו בפרס דקל הזהב בפסטיבל הקולנוע בקאן. הוא זכה בפרס הגדול בפסטיבל FILMeX בטוקיו.

תקציר העלילה
------------

משפחת פרנקל היא משפחה דתית שמתגוררת בירושלים - האב אלי (שמואל וילוז'ני), האם עלמה (לימור גולדשטיין) והבנים מנחם (מיכאל מושונוב) ואחיו הצעיר דוד (יונתן אלסטר).

אלי מקפיד לקיים אורח חיים דתי ולוקח את מנחם לשיעורי גמרא אצל הרב (דב ברקוביץ). בלילה מסיר מנחם את הכיפה ומבלה עם חברתו דבורה (רעות לב) ועם חברים חילוניים בשתיית בירה.

הסבא שמואל (אילן דר), אביו של אלי, הוא אלמן בעל בית דפוס בו מועסק גם בנו השני אהרון (יואב הייט), גם הם דתיים.

יום אחד מסיע אלי את הבנים לבית הספר. בדרך הוא חש ברע, פוגע בקיר ומבקש ממנחם להזעיק עזרה. כשמנחם מגיע עם חובשי מד"א הם לא מוצאים את אלי. הוא נעלם ובמשך כל העלילה אינו נמצא.

האם עלמה (לימור גולדשטיין), עוברת משבר נפשי וכלכלי קשה. חברתה אורנה (אילנית בן יעקב) מנסה לעזור לה בבעיות הכלכליות. פקד קאופמן (רוברט הניג) ממונה על החקירה אך אינו מצליח לפתור את התעלומה.

מנחם מידרדר נפשית, מפסיק להגיע לבית הספר ומנתק את קשריו עם דבורה וחבריו.

אהרון מדפיס ספרי תהילים בכוונה לחלק אותם חינם לאנשים שיתפללו למציאת אלי. מנחם משכנע את דוד לשתף אתו פעולה, להעלים את הספרים ולחלק אותם במדרחוב בן יהודה לאחר ששם שם שטרות כסף "לצדקה". את הכסף לקח ללא רשות מקופסה של האם.

אהרון מגלה את המעשה הבלתי חוקי הזה וזעמו יוצא על מנחם אך הסבא שמואל מרגיע אותו.

לבסוף חותמים הקצין והחוקרת (סנדרה שונוולד) על "תעודת נעדר" כדי שהמשפחה תקבל זכויות מהבנק ומהביטוח הלאומי. עלמה, מנחם ודוד יוצאים מדוכאים, מתיישבים בתחנת האוטובוס ותוהים על העתיד הבלתי ברור המצפה להם.

צוות השחקנים
------------

| שם השחקן/ית | שם הדמות | הערות |
| --- | --- | --- |
| מיכאל מושונוב | מנחם פרנקל |  |
| שמואל וילוז'ני | אלי פרנקל |  |
| לימור גולדשטיין | עלמה פרנקל |  |
| יונתן אלסטר | דוד פרנקל |  |
| אילן דר | שמואל פרנקל | סבא |
| יואב הייט | אהרון פרנקל | הדוד |
| אילנית בן יעקב | אורנה | חברה של עלמה |
| רעות לב | דבורה | חברה של מנחם |
| רוברט הניג | פקד קאופמן | חוקר |
| דוד ברקוביץ' |  | הרב |
| נעמי צביק |  | אמא של עלמה |
| סנדרה שונוולד |  | חוקרת משטרה |

קישורים חיצוניים
----------------

* ויקישיתוף מדיה וקבצים בנושא **תהילים** בוויקישיתוף

* "תהילים", במסד הנתונים הקולנועיים IMDb (באנגלית)

* "תהילים", באתר AllMovie (באנגלית)

* "תהילים", באתר Rotten Tomatoes (באנגלית)

* "תהילים", באתר ספר הקולנוע הישראלי

* "תהילים", באתר אידיבי

* "תהילים", במסד הנתונים הקולנועיים KinoPoisk (ברוסית)

* "תהילים", במיזם "אישים" לתיעוד היצירה הישראלית
* תהילים, באתר קרן רבינוביץ
פרופ' **טרודי מאקאי** (באנגלית: **Trudy Mackay**;‏ נולדה ב-10 בספטמבר 1952) היא מדענית קנדית-אמריקאית בתחום הגנטיקה של תכונות מורכבות, זוכת פרס וולף לחקלאות לשנת 2016 עבור "מחקר חלוצי בתחום הארכיטקטורה הגנטית של תכונות מורכבות, ועבור גילוי עקרונות בסיסיים בגנטיקה כמותית עם השלכות רחבות למחקר ולמעשה החקלאי".

קורות חייה
----------

מאקאי נולדה במונקטון שבניו ברנזוויק, קנדה. טרודי מאקאי למדה לתואר ראשון (1974) ושני (1976), שניהם בביולוגיה באוניברסיטת דלהאוזי (Dalhousie) שבנובה סקוטיה, קנדה. היא חיה בקנדה עד סיום לימודיה באוניברסיטה בשנת 1976. בהמשך חיה כ-10 שנים בסקוטלנד שם למדה לדוקטורט בגנטיקה באוניברסיטת אדינבורו (1979) בה גם המשיכה כחוקרת.

לאחר מכן חזרה לאוניברסיטת דלהאוזי לפוסט-דוקטורט. ב-1987 עברה לראלי בקרוליינה הצפונית, וקיבלה מינוי של פרופסור באוניברסיטת צפון קרוליינה. באוקטובר 2017 עברה לאוניברסיטת קלמסון בקרוליינה הדרומית שם היא מנהלת המרכז לגנטיקה של האדם ופרופסור לגנטיקה וביו כימיה .

תחום המחקר של מאקאי הוא גנטיקה של תכונות מורכבות, תכונות שבהן אין התאמה פשוטה בין הגנוטיפ והפנוטיפ. תכונות אלו מושפעות ממספר רב של גנים וכל אחד תורם רק מעט לשונות הביטוי של התכונה וזאת בנוסף להשפעת גורמי הסביבה. מאקאי מתרכזת במחקר גנטי של תכונות מורכבות שיש להן השלכות על בריאות האדם.

את המחקרים שלה היא עושה על הגנטיקה של זבוב הדרוזופילה (המכונה "זבוב הפירות"). לשם כך הקימה מעבדה שבה מגדלים וחוקרים קרוב למיליון זבובים בכל שנה. יוצרים מוטציות מכוונות ב-DNA על מנת לבחון כיצד שילובים שונים של גנטיקה וגורמי סביבה משפיעים על תכונות כמו אורך חיים וחסינות בפני מחלות.

הישג בולט של מחקריה הוא קטלוג של הגנום השלם של 200 סוגים שונים של זבובי פירות, קטלוג שפורסם ב-2012.

נשואה לרוברט אנהולט, גנטיקאי אף הוא.

פרסומים
-------

למאקאי 252 מאמרים ועוד 359 פרסומים אחרים.

תפקידים וכיבודים
----------------

* זוכת מדליית החברה האמריקאית לגנטיקה (Genetics Society of America - 2004).
* עמיתת החברה המלכותית - 2006
* חברת האקדמיה הלאומית למדעים של ארצות הברית -2010.
* זוכת פרס וולף לחקלאות - 2016
* עמיתת החברה הפילוסופית האמריקאית - 2021

קישורים חיצוניים
----------------

* טרודי מאקאי, באתר ResearchGate
* , כתבה על מאקאי בעיתון The News&Observer מ-6 בפברואר 2016
* טרודי מאקאי מדברת על חייה ומחקריה (באנגלית)
* דף הבית של מאקאי (באנגלית)
* טרודי מאקאי באתר של קרן וולף

הערות שוליים
------------

1. ↑  ציטוט מתוך ההודעה על זכייתה בפרס וולף לחקלאות
2. ↑  כך על פי הכתבה בעיתון News&Observer
3. ↑  כך על פי דף הבית של מאקאי
4. ↑  ,הודעה על מינוי מאקאי בפרסום של אוניברסיטת קלמסון
5. ↑  ,מאקאי באתר ReaserchGate
6. ↑  ,מאקאי ברשימת עמיתי החברה המלכותית
7. ↑  The American Philosophical Society Welcomes New Members for 2021, American Philosophical Society (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572857205171
* BIBSYS: 90518633
* BnF: cb13333757b (data)
* CANTIC: a11353582
* GND: 1233346180
* ISNI: 0000 0001 1658 7182
* LCCN: n88008917
* NKC: xx0127413
* NTA: 242638791
* ORCID: 0000-0002-2312-7245
* SUDOC: 035747250
* VIAF: 64151483
* WorldCat: lccn-n88008917

 |